cyanic-selkie/wikianc huggingface dataset:
ககோன் பீபி
தனிப்பட்ட வாழ்க்கை
நூர்ஜஹான் ககோன் பீபி (முதலில் ககேத் ஹென்னியாடா, ககேத் ஹஞ்சியாடா என அறியப்பட்டார்) இந்தியாவின் மேகாலயாவில், நயிரை காசியா பல்லியில் உள்ள காசி குடும்பத்தில் பிறந்தார். இவர்,1970இல் திராய் கிராமத்தைச் சேர்ந்த சாகித் அலி என்பவரை மணந்தார். திருமணத்திற்குப் பிறகு, இவரது பெயர் நூர்ஜஹான் பேகம் என்று மாற்றப்பட்டது. ஆனால் இவர் பெரும்பாலும் ககோன் பீபி என அறியப்பட்டார். இவர் 16 மார்ச் 1971 அன்று சகினா என்ற மகளை பெற்றெடுத்தார். இந்தியாவில் பெண்களுக்கு எதிரான பாலின பாகுபாடு காரணமாக, இவரது கணவர் அதிருப்தி அடைந்தார். இதன் காரணமாக இவர்கள் பிரிந்தனர். பின்னர் இவர் அப்துல் மஜித் கான் என்பவரை மணந்தார். இவர்களுக்கு ஒரு என்ற ஒரு மகன் பிறந்தான். இவரது கணவர் மஜித் வங்காளதேச எல்லைக் காவல் முகாமில் பணி செய்து கொண்டு அங்கேயே தங்கியிருந்தார். இரண்டு மாதங்களுக்குப் பிறகு, தனது முதல் மகன் சகினாவை தன் முந்தைய வீட்டிலிருந்து அழைத்து வந்தார். திரும்பி வந்த பிறகு, இவரது கணவனைக் காணவில்லை. மஜீத், தோவராபஜார் உபாசிலாவின் முகாமுக்கு மாற்றப்பட்டதாக கேள்விப்பட்டு, இவர் அவரைத் தேடி அங்கு சென்றார்.
விடுதலைப் போர்
ககோன், தனது கணவரைத் தேட அங்கு சென்றபோது தோவராபஜார் பகுதியில் ஒரு போர் நடந்து கொண்டிருந்தது. இவர் தெங்கிராட்டிலா முகாமிற்கு சென்றார். பாக்கித்தானிய இராணுவம் இவரை ஒரு பதுங்கு குழியில் பிடித்தது. இவர் பல நாட்கள் மனிதாபிமானமற்ற உடல் மற்றும் மன சித்திரவதைகளை எதிர்கொண்டார். இவர் தனது கணவரை கண்டுபிடிக்கும் நம்பிக்கையை இழந்து முக்தி வாகினியில் சேர்ந்தார் (வங்காளதேச விடுதலைப் போரின் போது, பாக்கித்தான் இராணுவத்தில் இருந்த வங்காளப் போர் வீரர்கள் மற்றும் படை அதிகாரிகளைக் கொண்டு உருவாக்கப்பட்ட எதிர்ப்பு இயக்கம்). சுதந்திரப் போராட்ட வீரர் இரகமத் அலி இவரை தளபதி மிர் சௌகத் அலிக்கு அறிமுகப்படுத்தினார். சௌகத் காகோன் பீபியை 'மதத்தின் சகோதரி' என்று அழைத்தார். அவரது அறிவுறுத்தலால், இவர் ஒரு பிச்சைக்காரியைப் போல மாறுவேடத்தில் இரகசிய முகவராக வேலை செய்ய ஆரம்பித்தார்.
ஏப்ரல் 1971இல், தோவராபஜார் உபாசிலாவில் உள்ள பங்களா பஜாரில் உளவு பார்த்தபோது ககோன் பீபி ரசாக்கர்களால் பிடிக்கப்பட்டார். சூடான இரும்பு கம்பியால் எரிப்பது உட்பட அவர்கள் இவரை மிகவும் கொடுமைப்படுத்தினர். பாலியல் சித்திரவதையும் தீவிரப்படுத்தப்பட்டது. பின்னர், அவர்கள் இவரை தெங்கிராட்டிலாவில் உள்ள பாக்கித்தான் முகாமிற்கு அழைத்துச் சென்றனர். அங்கு, இவர் பாக்கித்தான் ராணுவ தளபதியிடம், தான் பாக்கித்தான் சிப்பாய் அப்துல் மஜித்தான் வந்ததாகவும் கூறினார். பாக்கித்தான் தளபதியும் இவரை நம்பினார். மாறாக, அவள் பாக்கித்தானியர்களுக்காக உளவுவேலை செய்ய கேட்டுக் கொள்ளப்பட்டாள். இவரும் ஒப்புக்கொண்டு, சுதந்திரப் போராளிகளுக்கு மிகவும் பயனுள்ள வழியில் தகவல்களை வழங்க உதவினார். இது முதன்மையாக பாக்கித்தான் தளபதியிடமிருந்து அடையாள அட்டையைப் பெறுவதன் மூலம் அடையப்பட்டது. அந்த அடையாள அட்டையுடன் இவர்அடிக்கடியும் மிக எளிதாகவும் பாக்கித்தானிய முகாமுக்கு செல்லத் தொடங்கினார். மேலும், சுதந்திரப் போராளிகளுக்கு முக்கியமான தகவல்களை வழங்கினார்.
பின்னர் ககோன் கிட்டத்தட்ட 20 போர்க்களங்களில் பங்கேற்றார். நவம்பரில், இவர் தெங்கிராட்டிலாவில் ஒரு முன்களப் போரில் ஈடுபட்டார். அதில் இவர் பலத்த காயமடைந்தார். இவர் இறக்கும் வரை காயத்தின் அடையாளங்கள் இவரது முழங்காலில் தெரிந்தது.
இறப்பு
ககோன் பீபி மாரடைப்பால் 2017 இல் மருத்துவமனையில் அனுமதிக்கப்பட்டு 21 மார்ச் 2018 அன்று இறந்தார். அவள் இறக்கும் போது, காகோன் பீபியின் வயதை கனிக்க முடியவில்லை. அறிக்கைகள் 85 அல்லது 90 முதல் 103 வயது வரை இருக்கு எனக் கூறுகிறது.
மேற்கோளகள்
பகுப்பு:2018 இறப்புகள் பகுப்பு:இந்திய-பாகிஸ்தான் போர்கள் பகுப்பு:வங்காளதேச வரலாறு
முகம்மது அலியின் பள்ளிவாசல்
முகமது அலி பாஷாவின் பெரிய பள்ளிவாசல் (Great Mosque of Muhammad Ali Pasha) அல்லது அலபாசுடர் பள்ளிவாசல் என்பது எகிப்தில் கெய்ரோவின் கோட்டையில் அமைந்துள்ள ஒரு பள்ளிவாசலாகும். இது 1830 மற்றும் 1848க்குமிடையில் கட்டப்பட்டது.
1816 இல் இறந்த முகம்மது அலியின் மூத்த மகனான துசுன் பாஷாவின் நினைவாக இந்த பள்ளிவாசல் கட்டப்பட்டது.
வரலாறு
வலது|thumb| கெய்ரோ கோட்டையில் முகம்மது அலியின் பள்ளிவாசலின் வரைபடம் கெய்ரோவின் கோட்டையில் 1830 மற்றும் 1848க்குமிடையில் பழைய மம்லூக் கட்டிடங்களின் தளத்தில் இந்த மசூதி கட்டப்பட்டது. இருப்பினும் 1857 இல் சயீது பாஷாவின் ஆட்சி வரை இது நிறைவடையவில்லை. இஸ்தான்புல்லைச் சேர்ந்த கட்டிடக் கலைஞர் யூசுப் புஷ்னக் அந்த நகரத்தின் சுல்தான் அகமது பள்ளிவாசலை மாதிரியாகக் கொண்டு இதை நிர்மாணித்தார். இது கோட்டையின் இடிபாடுகளிருந்து கட்டப்பட்டது.
பள்ளிவாசல் நிறைவடைவதற்கு முன்பு, மேல் சுவர்களில் இருந்த சிலைகள் எடுத்துச் செல்லப்பட்டு முதலாம் அப்பாசின் அரண்மனைகளுக்கு பயன்படுத்தப்பட்டன. சுவர்கள் பளிங்கு போல தோற்றமளிக்கும் வகையில் மரத்தால் வரையப்பட்டிருந்தன. 1899 ஆம் ஆண்டில் மசூதி விரிசல் அறிகுறிகளைக் காட்டியது மற்றும் சில போதிய பழுதுபார்ப்புகளும் மேற்கொள்ளப்பட்டன. ஆனால் மசூதியின் நிலை மிகவும் ஆபத்தானது, 1931 ஆம் ஆண்டில் முதலாம் புவாது மன்னரால் ஒரு முழுமையான மறுசீரமைப்பு திட்டம் கட்டளையிடப்பட்டது, இறுதியாக 1939 இல் பாரூக் மன்னனின் கீழ் முடிக்கப்பட்டது.
முகம்மது அலி பாஷா மசூதியின் முற்றத்தில், கராரா பளிங்கிலிருந்து செதுக்கப்பட்ட கல்லறையில் அடக்கம் செய்யப்பட்டார். இவரது உடல் 1857 இல் ஹோஷ் அல்-பாஷாவிலிருந்து இங்கு மாற்றப்பட்டது.
வலது|thumb| பள்ளிவாசலின் உட்புற குவிமாடம். வலது|thumb| எகிப்து - கெய்ரோவின் அலி முகமதுவின் பள்ளிவாசல். புரூக்ளின் மியூசியம் காப்பகங்கள், குட்இயர் காப்பக சேகரிப்பு வலது|thumb| முகமது அலி மசூதியின் உட்பக்கம். அரிய புத்தகங்கள் மற்றும் சிறப்பு சேகரிப்பு நூலகம், கெய்ரோவில் உள்ள அமெரிக்க பல்கலைக்கழகம்
முகம்மது அலி இந்தப் பள்ளிவாசலைக் கட்ட உதுமானியக் கட்டடக்கலை பாணியைத் தேர்வுசெய்தார். மம்லூக்குகளைப் போலல்லாமல், உதுமானியர்களுக்கு அரசியல் அடிபணிந்த போதிலும், முந்தைய மம்லுக் வம்சங்களின் கட்டடக்கலை பாணிகளில் ஒட்டிக்கொண்டார்.
கட்டிடம்
இந்த பள்ளிவாசல் நான்கு சிறிய மற்றும் நான்கு அரை வட்ட குவிமாடங்களால் சூழப்பட்ட மைய குவிமாடம் கொண்டு கட்டப்பட்டது. இது ஒரு சதுர திட்டத்தில் கட்டப்பட்டு 41x41 மீட்டர் அளவிடப்பட்டது. மத்திய குவிமாடம் 21 மீட்டர் விட்டம் மற்றும் கட்டிடத்தின் உயரம் 52 மீட்டர். துருக்கிய வகையைச் சேர்ந்த இரண்டு நேர்த்தியான உருளை மினாரெட்டுகள் இரண்டு பால்கனிகள் மற்றும் கூம்புத் தொப்பிகளைக் கொண்டு மசூதியின் மேற்குப் பகுதியில் அமைந்துள்ளன. மேலும் அவை 82 மீட்டராக உயர்ந்துள்ளன.
வெளி இணைப்புகள்
பகுப்பு:அலபாசுட்டர் பகுப்பு:Coordinates on Wikidata பகுப்பு:பள்ளிவாசல்கள்
அப்பன்திருப்பதி
அப்பன்திருப்பதி (Appanthirupathi), தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், வெள்ளியங்குன்றம் ஊராட்சியில் அமைந்துள்ளது. அப்பன்திருப்பதி, மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625 301; தொலைபேசி குறியீடு எண் 04549 ஆகும். இங்கு சிறீநிவாசப் பெருமாள் கோயில் உள்ளது. மேலும் இந்தியன் ஓவர்சீஸ் வங்கியின் கிளை உள்ளது.
அமைவிடம்
மதுரை - அழகர் கோவில் செல்லும் சாலையில், மதுரையிலிருந்து 14 கிமீ தொலைவில் அமைந்துள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 404 வீடுகள் கொண்ட அப்பன்திருப்பதி வருவாய் கிராமத்தின் மொத்த மக்கள்தொகை 1,554 ஆகும். ஒடுக்கப்பட்டோர் எண்ணிக்கை 170 (3.73%) ஆகவுள்ளது. ஆறு வயதிற்குட்பட்ட குழைந்தகள் 170 ஆக உள்ளனர். சராசரி எழுத்தறிவு 76.73% ஆகும். இக்கிராமத்தின் மொத்த வேளாண் மற்றும் இதர தொழிலாளர்கள் 705 ஆகும். அப்பன்திருப்பதியில் தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
தோமரா
தோமரா (Tomara) 9-12ஆம் நூற்றாண்டுகளில் வட இந்தியாவின் தற்கால தில்லி  மற்றும்  அரியானா பகுதிகளை ஆண்ட இராசபுத்திர அரச குலத்தினர் ஆவார். 12ஆம் நூற்றாண்டில் சௌகான் இராசபுத்திர குலத்தினர் தோமாரா குலத்தினரை வென்றனர்.
வரலாறு
கூர்ஜர பிரதிகாரப் பேரரசர் முதலாம் மகேந்திரபாலனின் (885-910) ஆட்சிக் காலத்திய பொஹோவா (Pehowa) கல்வெட்டுகளில் தோரமரர்களைக் குறித்துள்ளது. கூர்ஜர பிரதிகார வம்சத்தின் விழ்ச்சியின் போது தோமரர்கள் தில்லியைக் கைப்பற்றி ஆண்டனர். தோமர குலத்தின் நிறுவனரான முதலாம் அனங்கபாலன் கி பி 736இல் தில்லியை நிறுவினார்.
தேஜாபாலன், மந்தனபாலன், கீர்த்திகாபாலன், லக்கன்பாலன் மற்றும் பிருதிவிபாலன் ஆகியோர் அனங்கபாலனின் வழித்தோன்றல்கள் எனக் கருதப்படுகின்றனர். தோமார வம்சத்தின் இறுதி மன்னர், தில்லி ஆட்சியை தனது மருமகன் பிரிதிவிராச் சௌகானிடம் ஒப்படைத்தார்.
ஆதார நூற்பட்டியல்
பகுப்பு:இந்திய அரச மரபுகள் பகுப்பு:தில்லி வரலாறு பகுப்பு:ஆசியாவின் முன்னாள் நாடுகள் பகுப்பு:தில்லியின் வரலாறு
சரத்குமார்
சரத்குமார் (Sarathkumar, பிறப்பு : சூலை 14, 1954 ) தமிழ்த் திரைப்பட நடிகர் மற்றும் தமிழ்நாட்டு அரசியல்வாதி ஆவார். இவர் நடிகை ராதிகாவின் கணவரும் ஆவார் .முன்னாள் தென்னிந்திய திரைப்பட கலைஞர்கள் சங்க தலைவர். தமிழ் திரைப்பட உலகில் புகும்போது எதிர்மறை வேடங்களில் நடித்து வந்தவர், சூரியன் படத்தில் முதன்மை வேடத்தில் நடித்து சிறப்பு கவனம் பெற்றார். அரசியல் இயக்கங்களில் பங்கேற்ற இவர் தற்போது அகில இந்திய சமத்துவ மக்கள் கட்சி என்னும் அரசியல்கட்சியினை துவக்கி நடத்தி வருகிறார். இவர் நாடாளுமன்ற மாநிலங்களவை உறுப்பினராக பணியாற்றி உள்ளார். இவர் 2011ல் தென்காசி தொகுதியிலிருந்து வெற்றி பெற்று தமிழக சட்டபேரவை உறுப்பினராக பணியாற்றினார்.
தனிப்பட்ட வாழ்க்கை
எம். இராமநாதன் மற்றும் புசுபலீலா தம்பதியினருக்கு மகனாக புதுதில்லியில் 1954சூலை 14 அன்று பிறந்தார்.இவரது சகோதரி மல்லிகா குமார். இவர் காரைக்குடியை அடுத்துள்ள சிவகங்கை மாவட்டத்தில் உள்ள தலக்காவூர் குடும்பத்தை  சேர்ந்தவர்.
கணிதத்தில் இளங்கலை பட்டப்படிப்பை சென்னை புதுக்கல்லூரியில் படித்தார்.
முதல் திருமணம்
சரத்குமார், திரைத்துறைக்கு வருவதற்கு முன்னரே சாயாதேவி என்பவரைக் காதலித்து,மணம் புரிந்தார். இவர்களுக்கு வரலட்சுமி, பூஜா என்னும் இரு மகள்கள் உள்ளனர். சரத்குமாருக்கு நடிகை நக்மாவுடன் ஏற்பட்ட காதலால், சரத்குமார் - சாயாதேவி திருமண வாழ்க்கை முறிந்தது.
இரண்டாவது திருமணம்
சரத்குமார், ராடன் நிறுவனம் தயாரித்த கோடீஸ்வரன் என்னும் நிகழ்ச்சியைத் திரையில் தோன்றி வழங்கினார். அப்பொழுது ராடன் நிறுவனத்தின் உரிமையாளரும் நடிகையுமான ராதிகாவுடன் சரத்குமாருக்கு காதல் மலர்ந்தது. இருவரும் 2001 ஆம் ஆண்டில் திருமணம் செய்துகொண்டனர். இருவருக்கும் இராகுல் என்ற மகன் 2004 இல் பிறந்தார்.
இவர் நடித்த சில திரைப்படங்கள்
கோடீஸ்வரன் என்ற தொலைக்காட்சிப் பொது அறிவுப் போட்டியையும் தொகுத்து வழங்கியுள்ளார்.
அலர்வு
அலர்வு (Anthesis) என்பது ஒரு பூ முழுவதும் திறக்கும் மற்றும் செயல்படும் காலமாகும். இச்சொல் அந்த காலம் தொடங்குவதையும் குறிக்கக்கூடும்.
சில பூவினங்களில் அலர்வு ஆரம்பமாவது கண்கவர் நிகழ்வாகும். எடுத்துக்காட்டாக ஆஸ்திரேலியாவில் காணப்படும் பாங்க்ஸியா இனங்களில், அலர்வு மேற்புறப் பூவிதழ் பாகங்களையும் கடந்து தம்பம் நீண்டு வளர்வதோடு தொடர்புடையதாக உள்ளது. ஒரு பூந்துணரில் பூக்களின் அலர்வு தொடர்வரிசையாக இருக்கும், எனவே பூவின் தம்பமும் பூவிதழும் வேறுவேறான நிறங்களைக் கொண்டிருந்தால், பூந்துணர் முழுவதுமாகப் படிப்படியாக நிறமாற்றம் காணப்படும்.
பகலில் மலரும் பூக்களின் அலர்வு, பட்டாம்பூச்சி போன்ற பகல்நேரப் பூச்சிகளை ஈர்க்கும் வகையில் பொதுவாக பளபளப்பான நிறங்களில் இருக்கின்றது. இரவில் மலரும் பூக்களின் அலர்வு பொதுவாக இருளுக்கு ஏற்ப மாறுபட்ட வகையில் வெண்ணிறத்திலோ அல்லது நிறங்குறைந்தோ இருக்கின்றது. இந்த வகைப் பூக்கள் பொதுவாக அந்துப்பூச்சி, விட்டில் போன்ற இரவுநேரப் பூச்சிகளை ஈர்க்கின்றன.
பிரின்சி மங்களிகா
பிரின்சி மங்களிகா (Princy Mangalika) என்பவர் இலங்கையைச் சேர்ந்த ஒரு சமூக சேவகராவார். எச்ஐவி/எய்ட்சு எனும் பால்வினை நோயால் பாதிக்கப்பட்டு நோயை எதிர்த்து போராடிக் கொண்டிருந்தார். இலங்கையில் எய்ட்சு நோய்த்தொற்றை எதிர்த்து விரிப்புணர்வை ஏற்படுத்திய செயல்பாட்டினால் நன்கு அறியப்பட்டவராக இருந்தார். எய்ட்சு வைரசால் பாதிக்கப்பட்ட மக்களுக்கு உதவும் ஒரு தன்னார்வ தொண்டு நிறுவனமான நேர்மறை  பெண்கள் வலையமைப்பு என்ற அமைப்பை இவர் நிறுவினார். 2019 ஆம் ஆண்டு மார்ச்சு மாதம் சர்வதேச மகளிர் தினத்தைத்யொட்டி,  இலங்கையில் பன்னிரெண்டு பெண் சாதனையாளர்களில் ஒருவராக இவரும்  அங்கீகரிக்கப்பட்டார்.
வாழ்க்கைக் குறிப்பு
2003 ஆம் ஆண்டில் மங்களிகாவுக்கு எச்ஐவி இருப்பது கண்டறியப்பட்டது. சமூக அவப்பெயரை சமாளிக்கவும், சிகிச்சை பெறவும், நோயுடன் தொடர்புடைய அவமான உணர்வை வெளியேற்றவும் வெட்கப்படாமல் மற்றவர்களுக்கு உதவுவதையே தன் வாழ்க்கையின் குறிக்கோளாகக் கொண்டார்.பல நோயாளிகள் சிகிச்சை அல்லது சோதனைகளுக்கு செல்ல இடமில்லாமல் மங்களிகாவின் அலுவலகத்தில் வசிக்கிறார்கள். இவர் அவர்களுக்கு உணவளிக்கிறார். அவர்களின் பலவீனமான தருணங்களில் அவர்களுக்கு உதவுகிறார். இந்த காரணத்திற்காக இவருக்கு எப்போதும் நிதி உதவி தேவைப்பட்டது. எய்ட்சு உள்ளவர்களைக் கவனித்துக்கொள்ளும் ஒரு அரசு சாரா நிறுவனமான நேர்மறை பெண்கள் வலையமைப்பு என்ற அமைப்பின் பெருமைக்குரிய நிறுவனராக வாழ்ந்தார். இந்த அமைப்பின் மூலம் எச்.ஐ.வி பாதித்த 32 குழந்தைகள் உட்பட 300 க்கும் மேற்பட்டவர்களுக்கு உதவப்பட்டது.
மங்களிகாவிற்கு இரண்டு பெண் குழந்தைகள். மங்களிகாவின் குடும்பத்தினருக்கு மிரட்டல் கடிதங்கள் வரத் தொடங்கின. இவர்கள் வசிக்கும் வீட்டின் மீது கற்கள் வீசப்பட்டன. தெருவில் இறங்கி இவர்கள் நடக்கும்போது ஆபாசமாக கத்தினார்கள். இந்தப் பெண் மற்றும் இவரது மகள்களுக்கான பிரச்சனைகள் முடிவடையாமல் தொடர்ந்தன. ஒரு நாள் இவர்கள் வீட்டுக்கும் தீ வைத்து கொளுத்தினார்கள்.
தொழில்
சமூகத்தில் இவரது குடும்பம் தவறாக நடத்தப்பட்டதால், தனது 53 ஆவது வயதில் பிரின்சி எய்ட்சு நோயால் பாதிக்கப்பட்ட மக்களை கவனித்துக்கொள்ளும் நோக்கத்துடன், எச்.ஐ.வியால் பாதிக்கப்பட்ட மருத்துவர் கமலிகா அபேரத்னவுடன் இணைந்து 2009 ஆம் ஆண்டில் நேர்மறை பெண்கள் வலையமைப்பை நிறுவினார். 2012 ஆம் ஆண்டில் எய்ட்சு நோயால் பாதிக்கப்பட்ட மக்களுக்கு செய்த சிறந்த சமூக சேவைகளுக்காக இவரது அமைப்பான நேர்மறை பெண்கள் வலையமைப்பு ஐக்கிய நாடுகள் சபையின் சிவப்பு நாடா விருதைப் பெற்றது. 2016 ஆம் ஆண்டில் அடா தெரானா  இலங்கையர் என்ற விருதின் ஒரு பகுதியாக அன்சங் ஈரோயின் என்ற விருதும் வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:இலங்கை உரோமன் கத்தோலிக்கர்கள் பகுப்பு:இலங்கை நபர்கள்
தன்ராச்சு மகால்
தன்ராச்சு மகால் (Dhanraj Mahal) இந்தியாவின் மும்பையில் உள்ள தன்ராச்சுகிர் குடும்பத்தின் வசிப்பிடமாகும். இந்தியாவின் முதல் பேசும் படமான ஆலம் ஆராவில் நடித்துள்ள நடிகை சுபைதா பேகம் தன்ராச்சுகிர் இங்கு வசித்தார். 1920 ஆம் ஆண்டுகளில் உலகம் முழுவதும் பரவிய பிரான்சு நாட்டுக் கட்டிடக் கலை வடிவமான தெக்கோ எனப்படும் எழில்படுக் கலை பாணியில் இம்மகால் கட்டப்பட்டுள்ளது. மும்பையில் 1930 ஆம் ஆண்டுக்கும் 1950 ஆம் ஆண்டுக்கும் இடையில் நகரத்தின் தெற்குப் பகுதியில் இத்தகைய கட்டிடங்கள் பெருகின. ஐதராபாத்து மன்னர் தன்ராச்சுகிரின் முன்னாள் அரண்மனையாகவும், ஒரு காலத்தில் மும்பையின் மிகப்பெரிய மற்றும் விலையுயர்ந்த கட்டிடமாகவும் இது இருந்தது.
மேற்கோள்கள்
பகுப்பு:மும்பையிலுள்ள கட்டிடங்கள்
திருசுதிவாதம்
திருசுதிவாதம் என்பது சமண சமயத்துக்குரிய தொலைந்து போன புனைவு நூலாகும். சுவேதாம்பர மரபின் படி, மகாவீரரால் வெளிப்படுத்தப்பட்டு கணாதரர் சுதர்மசுவாமியால் தொகுக்கப்பட்ட 12 சமண ஆகமங்களில் இறுதியானதாகும். திருசுதி வாதம் என்பது "கருத்துக்கள் பற்றிய வேறுபாடுகள்" எனப் பொருள்படும். இது தற்போது முழுவதுமாக இழக்கப்பட்டுவிட்டதாகக் கருதப்படும் பதினான்கு பூர்வங்கள் அலது முன்னைய அறிவு பற்றிய முழுமையான அறிவைக் கொண்டிருந்ததாகக் கூறப்படுகிறது. எவ்வாறாயினும், இதன் உள்ளடக்கங்கள் நந்தி மற்றும் சமவயங்க சூத்திரத்தில் மேற்கோள்காட்டப்பட்டும் விளக்கப்பட்டும் உள்ளன.
ஆகமத்தின் உள்ளடக்கத் தகவல்கள்
திருசுதிவாதம் ஐந்து பகுதிகளைக் கொண்டுள்ளது. அவையாவன:
பரிகர்மா சமணக் கணிப்பு அறிவியலை உள்ளடக்கியுள்ளதோடு, சூத்திர பகுதி கோட்பாடுகள் மற்றும் நெறிமுறைகள் பற்றிய விளக்கங்களைக் கொண்டுள்ளது. பூர்வனயோக பகுதியில் புராண விவரிப்புக்கள், சமய வாழ்க்கை வரலாறுகள் மற்றும் விளக்கமான கதைகள் இடம்பெற்றுள்ளன. பூர்வகத பதினான்கு துணைப்பிரிவுகளைக் கொண்டுள்ளதோடு, சமணக் கோட்பாடுகள் மற்றும் கொள்கைகள் பற்றிய விவரிப்புக்களை உள்ளடக்கியுள்ளது. இதன் பெயர் குறிப்பிடுவது போன்று, பூர்வங்கள் மகாவீரருக்கு முன்னரான, வாய்மொழி வடிவில் கடத்தப்பட்ட அறிவைக் கொண்டுள்ளது.
பகுப்பு:சமண நூல்கள்
வன மேலாண்மை
கானக மேலாண்மை (Forest management) என்பது கானியலின் ஒரு கிளைப்பிரிவாகும். இது ஒட்டுமொத்த ஆட்சி, சட்ட, பொருளியல், சமூகக் கூறுபாடுகளையும் அறிவியல் தொழிநுட்பக் கூறுபாடுகளிலும் அக்கறை கொண்டுள்ளது. கானக மேலாண்மையில் மரவளர்ப்பு, கானகப் பாதுகாப்பு, கானகச் சட்டம் ஆகியன உள்ளடங்கும். மேலும், இதில் மர மேலாண்மை, வனப்பியல் பொழுதுபோக்கு, நகர விழுமியங்கள, நீர்வள மேலாண்மை, கானுயிரிகள் உள்நாட்டு, கடலோர மீன்வளம், கானக மரப் பொருட்கள், தாவர மரபியல் வளங்கள், பிற மரமல்லா கானக விளைபொருட்கள் ஆகியனவும் அடங்கும். மேலாண்மை நோக்கங்களாக பேணுதலும் பயன்பாடும் அல்லது இரண்டுமோ அமைகிறது. கானக நுட்பங்களாக, மர அறுவடை, பல்வேறு மர இனங்களால் கானகத் திட்டமிடலும் மீட்டாக்கமும், காட்டின் ஊடாக வழித்தடங்களும் சாலைகளும் அமைத்துப் பேணுதல், காட்டுத்தீயைத் தவிர்த்தல் ஆகியன அமைகின்றன.
இந்தியாவில் கானக மேலாண்மை 1867 ஆம் ஆண்டில் ஏற்படுத்தப்பட்டது. சர் டெய்ட்ரிச் பிராண்டிசு என்பார் இந்தியாவில் தலைமைக் கானகக் கண்காணிப்பாளராக அமர்த்தப்பட்டு இந்திய கானக மேலாண்மைப் பணி தொடங்கப்பட்டது. இப்போதைய கானக மேலாண்மைக் கொள்கையில் முதன்மைக் கூறுகளாக கானகப் பாதுகாப்பு, கானக மேம்பாடு, சமூகக் காடுகள் ஆகியவை உள்ளன.
மேற்கோள்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:மேலாண்மை
ஆரணி மேற்கு ஊராட்சி ஒன்றியம்
ஆரணி மேற்கு ஊராட்சி ஒன்றியம், இந்தியாவின் தமிழ்நாட்டின் திருவண்ணாமலை மாவட்டத்தில் உள்ள பதினெட்டு    ஊராட்சி ஒன்றியங்களில்  ஒன்றாகும். ஆரணி மேற்கு ஊராட்சி ஒன்றியம் முப்பத்தி ஏழு ஊராட்சி மன்றங்களை கொண்டுள்ளது. ஆரணி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் ஆரணி நகரத்தில்  இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,ஆரணி மேற்கு ஊராட்சி ஒன்றியத்தின் மொத்த மக்கள் தொகை 1,08,022 ஆகும். அதில் பட்டியல் சமூக மக்களின்  தொகை 18,615 ஆக உள்ளது. பட்டியல் பழங்குடி மக்களின் தொகை 377 ஆக உள்ளது.
ஊராட்சி மன்றங்கள்
ஆரணி மேற்கு ஊராட்சி ஒன்றியத்தில் உள்ள 37 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருவண்ணாமலை மாவட்ட ஊராட்சி ஒன்றியங்கள்
கலி. பூங்குன்றன்
'''கலி. பூங்குன்றன்''' (பிறப்பு: 15 ஆகஸ்டு 1939) பகுத்தறிவாளர், எழுத்தாளர் மற்றும் கவிஞர் ஆவார். திராவிடர் கழகத் துணைத்தலைவர் மற்றும்விடுதலை நாளிதழின் பொறுப்பாசிரியரும் ஆவார்.'மின்சாரம்' என்னும் பெயரில் இவர் விடுதலையில் எழுதும் கட்டுரைகள் மிகவும் புகழ் பெற்றவை ஆகும்.ஓய்வு ஊதியம் பற்றி எல்லாம் கவலைப்படாமல்,அரசாங்க வேலையை விட்டுவிட்டு,திராவிடர் கழகத்தில் முழு நேரமாகப் பணியாற்ற வந்தவர்.கடந்த 45 ஆண்டுகளுக்கு மேலாக விடுதலையின் பொறுப்பு ஆசிரியராகப் பணியாற்றுபவர்."தகவல் களஞ்சியம்" எனத் தோழமைக் கட்சித்தலைவர்களால் அழைக்கப்படுபவர்.கவிஞர் கலி. பூங்குன்றன் தனக்கு அடுத்து திராவிடர் கழகத்தின் தலைவராக செயல்படுவார் எனத் திராவிடர் கழகத்தின் தலைவர் கி. வீரமணி தஞ்சாவூரில் 23 பிப்ரவரி 2019 அன்று நடைபெற்ற திராவிடர் கழக மாநில மாநாடு மற்றும் சமூக நீதி மாநாட்டின் போது செய்தியாளர்களிடம் தெரிவித்தார்.
பின்புலமும் பணிகளும்
மயிலாடுதுறையில் பிறந்த இவரின் இயற்பெயர் கலியமூர்த்தி. கால்நடைத் துறையில் 22 ஆண்டுகள் பணியாற்றி, கால்நடை விரிவாக்க அலுவலராகப் பொறுப்பில் இருந்து  விருப்ப ஒய்வு பெற்று  திராவிடர் கழகத்தில் முழுநேர இயக்கப் பணியில் ஈடுபட்டார்.
பெரியார் ஈ. வெ. இராமசாமி, மணியம்மையார் மற்றும் கி. வீரமணி ஆகியோர் தலைமையில் தொடர்ந்து  இயங்கி வருபவர். விடுதலை (இதழ்)யில் பகுத்தறிவுக் கருத்துகளையும் தமிழின நலம் சார்ந்த எண்ணங்களையும் கட்டுரைகள் வழியாகப் பல ஆண்டுகள் எழுதி வருகிறார். நூல்களும் அவரால் எழுதப்பட்டுள்ளன. மின்சாரம், மயிலாடன் என்னும் புனை பெயர்களில் விடுதலையில் எழுதி வருகிறார். அவருடைய இரண்டு பெண் மக்களுக்கும் சாதி மறுப்புத்  திருமணம் செய்து வைத்தார்.
சான்றுகள்
பகுப்பு:திராவிட இயக்க எழுத்தாளர்கள் பகுப்பு:வாழும் நபர்கள் பகுப்பு:1939 பிறப்புகள் பகுப்பு:தமிழ் இறைமறுப்பாளர்கள் பகுப்பு:மயிலாடுதுறை மாவட்ட நபர்கள் பகுப்பு:வாழும் நபர்கள் பகுப்பு:சாதிய எதிர்ப்புச் செயற்பாட்டாளர்கள் பகுப்பு:இந்திய பகுத்தறிவாளர்கள்
தேசிய நாடகப் பள்ளி
தேசிய நாடகப் பள்ளி (National School of Drama) என்பது இந்தியாவின் புதுதில்லியில் அமைந்துள்ள ஒரு நாடக பயிற்சி நிறுவனமாகும். இது இந்திய அரசின் கலாச்சார அமைச்சகத்தின் கீழ் ஒரு தன்னாட்சியான அமைப்பாக செயல்படுகிறது. இது 1959ஆம் ஆண்டில் சங்கீத நாடக அகாதமியால் அமைக்கப்பட்டது. மேலும், 1975இல் ஒரு சுயாதீனமான பள்ளியாக மாறியது. 2005ஆம் ஆண்டில், இதற்கு பல்கலைக்கழக அந்தஸ்து வழங்கப்பட்டது. ஆனால் 2011இல் அது ரத்து செய்யப்பட்டது.
வரலாறு
பள்ளியின் தோற்றம் 1954ஆம் ஆண்டில் ஒரு கருத்தரங்கில் தொடங்கியது. அங்கு நாடகத்திற்கான ஒரு மைய நிறுவனம் உருவாக்கப்பட வேண்டும் என்ற யோசனை உருவாக்கப்பட்டது. பின்னர், 1955ஆம் ஆண்டில் ஒரு வரைவுத் திட்டம் தயாரிக்கப்பட்டது. ஜவகர்லால் நேருவை அதன் தலைவராகக் கொண்டிருந்த சங்கீத நாடக அகாதமி, நிறுவனத்திற்கான திட்டங்களை மேற்கொகொள்ளத் தொடங்கியது. இதற்கிடையில், தில்லியின் பிற இடங்களில், யுனெஸ்கோவின் உதவியுடன் பாரதிய நாட்டிய சங்கம் என்ற சுயாதீன நிறுவனம் 20 சனவரி 1958 இல் நிறுவப்பட்டது. சூலை 1958 இல் சங்கீத நாடக அகாதமி இதனை கையகப்படுத்தியது.
அடுத்த ஆண்டில், அரசாங்கம் இதை புதிதாக நிறுவப்பட்ட பள்ளியுடன் இணைத்தது. இதனால் தேசிய நாடகப்பள்ளி ஏப்ரல் 1959 இல் சங்கீத நாடக் அகாதமியின் அனுசரணையில் நிறுவப்பட்டது. ஆரம்பத்தில், இந்த பள்ளி மேற்கு நிசாமுதீனில் அமைந்திருந்தது. மற்றும் 'தேசிய நாடகப்பள்ளி மற்றும் ஆசிய நாடக நிறுவனம்' என்று அழைக்கப்பட்டது, அதன் முதல் தொகுதி மாணவர்கள் 1961 இல் வெளியேறினர். இந்நிறுவனத்தின் இயக்குநராக இருந்த காலத்தில், இப்ராஹிம் அல்காசி (1962-1977), பாடத்திட்டத்தை மாற்றியமைத்தது மட்டுமல்லாமல், மாணவர்கள் வாடகைக்கு எடுத்த கைலாஷ் காலனி வீட்டின் கொல்லைப்புறத்தில் ஒரு நாடக அரங்கத்திற்கான தளங்களைத் கட்டியெழுப்பினர். பின்னர் இது அங்கே செயல்பட ஆரம்பித்தது. பின்னர் அது தற்போதைய இடத்திற்கு சென்றபோது, அவர் 200 இருக்கைகள் கொண்ட நாடக அரஙக்ம் மற்றும் ஒரு ஆலமரத்தின் கீழ் திறந்தவெளி மேக்தூத அரங்கம் உள்ளிட்ட இரண்டு அரங்கங்களையும் உருவாக்கினார். செப்டம்பர் 10, 2020 நிலவரப்படி, தேசிய நாடகப் பள்ளியின் தலைவராக பரேஷ் ராவல் நியமிக்கப்பட்டுள்ளார்.
தன்னாட்சி நிறுவனம்
1975ஆம் ஆண்டில் இது ஒரு தன்னாட்சி அமைப்பாக மாறியது. முந்தைய கல்வி அமைச்சகம் மற்றும் கலாச்சார அமைச்சகம், கலாச்சாரத் துறை, ஆகியவற்றின் மூலம்'தேசிய நாடகப் பள்ளி' என்ற பெயருடன், மே 1975இல் இடமாற்றம் செய்யப்பட்டது.
பாரத் ரங் மகோத்சவம்
1999 ஆம் ஆண்டில், பள்ளி 'பாரத் ரங் மகோத்சவம்' என்ற அதன் முதல் தேசிய நாடக விழாவை ஏற்பாடு செய்தது. பொதுவாக ஒவ்வொரு ஆண்டும் சனவரி இரண்டாவது வாரத்தில் விழா நடைபெறுகிறது. 2008ஆம் ஆண்டில், நிறுவனம் தனது வருடாந்திர நாடக விழாவான 'பாரத் ரங் மகோத்சவத்தை' நாடு முழுவதிலுமிருந்து அதன் முன்னாள் மாணவர்களை வரவழைத்தது. மும்பையில் நடந்த திருவிழாவின் செயற்கைக்கோள் பதிப்பில், இரத்தன் தியாமின் முன்னுரை, பன்சி கவுல் (ஆரண்யாதிபதி தாந்தியா), நீலம் மான்சிங் சவுத்ரி (தி சூட்), சஞ்சய் உபாத்யாய் (ஹர்சிங்கர்), பஹருல் இஸ்லாம் (ஆகாஷ்), மோகன் மகரிஷ் மற்றும் எம்.கே.ரெய்னா ( ஸ்டே எட் வொயில்) போன்றவர்களின் நாடகங்களைக் காண்பித்தது. வாமன் கேந்திரே 2013ஆம் ஆண்டில் பள்ளியின் இயக்குநராக நியமிக்கப்பட்டார். அவர் ஐந்தாண்டு காலத்திற்கு பணி புரிந்தார்.
வெளி இணைப்புகள்
பகுப்பு:இந்திய நாடகத் துறை
ஃபர்காட்டிங் சந்திப்பு தொடருந்து நிலையம்
புர்காட்டிங் தொடருந்து நிலையம், இந்திய மாநிலமான அசாமின் ஃபுர்காட்டிங் என்ற ஊரில் உள்ளது.
தொடர்வண்டிகள்
இந்த நிலையத்தில் நின்று செல்லும் தொடர்வண்டிகளில் சில:
சான்றுகள்
பகுப்பு:அசாமில் உள்ள தொடருந்து நிலையங்கள் பகுப்பு:வடகிழக்கு எல்லைப்புறத் தொடருந்து மண்டலம் (இந்தியா) பகுப்பு:கோலாகாட் மாவட்டம் பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
குணா (சட்டமன்றத் தொகுதி)
குணா (சட்டமன்றத் தொகுதி) (இந்தி:गुना विधान सभा निर्वाचन क्षेत्र) (தொகுதி எண்: 29) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி குணா மாவட்டத்தில் அமைந்துள்ளது .
தற்போதைய சட்டமன்ற உறுப்பினர்
குணா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த பன்னாலால் சக்யா இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:குனா மாவட்டம்
புலனாய்வு (2019 திரைப்படம்)
புலனாய்வு என்பது 2019ஆம் வெளிவந்த மலேசிய தமிழ் மொழி காதல் குற்றத் திரைப்படம் ஆகும். இப்படத்தில் ஷாலினியுடன் இணைந்து சதீஸ் புதிய இயக்குநராக அறிமுகம் ஆகியிருக்கிறார். படத்தில், ஒரு தம்பதியினர் தங்கள் கல்லூரியில் திடீரென நடக்கும் ஒரு கொலையில் சிக்கி, அனைவருக்கும் ஆபத்தை ஏற்படுத்துகிறார்கள். இதற்கிடையில், ஒரு பெண் போலீஸ்காரர் சில சந்தேக நபர்களைக் கண்டுபிடித்து கொலைகாரனைக் கண்டுபிடிக்க வேண்டிய நிலைமையில் இருக்கிறார்.
இத் திரைப்படம் மலேசியாவில் 14 நவம்பர் 2019 அன்று வெளியிடப்பட்டது. உள்ளூர் தமிழ் மொழி படங்களுக்கு அதிக எண்ணிக்கையிலான திரையரங்குகளில் இத்திரைப்படம் வெளியாகி உள்ளது. மலேசியாவில் கிட்டதட்ட 64 திரையரங்குகளில் வெளியாகி உள்ளது.
கதைச்சுருக்கம்
ஐஸ்வர்யா ஒரு கல்லூரி மாணவி. இப்போதுதான் கல்லூரி வாழ்க்கையைத் தொடங்குகிறாள். அவள் முந்தைய காதல் உறவில் இருந்து முறிந்து மனம் மாற முயற்சிக்கிறாள். எனவே, அவளுடைய புதிய நண்பன் அவளுக்காக விழுந்து விழுந்து கவனித்து அவளுடைய அன்பையும் கவனத்தையும் சம்பாதிக்க கடுமையாக முயற்சிக்கும்போது அவளுக்கு அக்கறை இல்லை. அவர்களின் காதல் கதை உருவாகும்போது, அவர்களின் கல்லூரியில் திடீரென ஒரு கொலை நிகழ்கிறது. இது அவர்களின் வாழ்க்கையையும் அவர்களுக்கு தொடர்பு உடையவர்களையும் ஆபத்தில் ஆழ்த்துகிறது. இதற்கிடையில், பைரவி என்ற பெண் காவலர் இந்த வழக்கை விசாரித்து வருகிறார். சில நபர்கள் மீது சந்தேகம் கொள்கிறார். அவர் சரியான கொலைகாரனைக் கண்டுபிடிப்பாரா?
தயாரிப்பு
இப்படத்தில் காவல் அதிகாரியாக நடிப்பதற்கு ஷைலா இரண்டு மாதம் பயிற்சி செய்துள்ளார். பொதுவாக மிருதுவான பெண்ணிமை கதாபாத்திரத்தில் நடித்த ஷைலாவிற்கு கொஞ்சம் கடுமையாக காவல் அதிகாரியாக நடிப்பது சவாலாக இருந்ததாக தெரிவித்தார். இப்படத்தின் முன்தோற்றம் 21 ஆகத்து 2019 ஆம் தேதி யூடியுப்பில் வெளியிடப்பட்டது.
இசை
இப்படத்தின் பாடல்கள் 03 அக்டோபர் 2019 ஆம் நாள் கோலாலம்பூரில் ஒரு சிறிய விழாவில் வெளியிடப்பட்டது. மலேசிய திரைப்பட வளர்ச்சி கழகத்தின் தலைவர் ஹன்ஸ் ஐசக் பாடல்களை வெளியிட்டார். இப்படத்தின் பாடல் தொகுப்புகள் மூன்று பாடல்களைக் கொண்டுள்ளது. படத்திற்கு இசை அமைத்த ஜெய் ராகவீந்திராவிற்கு இப்படம் 52வது திரைப்படம். இப்படத்திற்காக சிம்பனி இசையமைப்பு முறை பயன்படுத்தியுள்ளார். அதற்காக வெளிநாடுகளில் இசைப்பதிவு செய்யப்பட்டது. சிம்பனி இசையை விருவிருப்பான குற்றத் திரைப்படத்திற்கு ஏற்றது போல் மாற்றியமைக்க மென்பொருள் பயன்படுத்தி மாற்றம் செய்தது சவாலாக இருத்ததாகக் குறிப்பிட்டார். பாடல் மற்றும் பின்னணி இசைக்காக மூன்றரை மாதம் உழைத்து உருவாக்கியுள்ளதாக குறிப்பிட்டார். முதல் பாடல் ஜெய் ராகவீந்திராவின் இசை இயக்கத்தில் இந்திய பாடகர் சக்திஸ்ரீ கோபாலன் பாடிய "என் சோகேம்" பாடல் வெளியானது. வெளியான சில நாட்களிலேயே இப்பாடல் இரண்டு இலட்சம் பார்வைகள் பெற்றது.
வரவேற்பு
11 நவம்பர் 2019ஆம் தேதி அன்று பத்திரிக்கையாளர்களுக்கு சிறப்புக் காட்சியாக இத்திரைப்படம் திரையிடப்பட்டது. அக்காட்சியில் பார்வையாளர்களிடம் நல்ல வரவேற்பைப் பெற்றதாக கூறப்பட்டது. இத்திரைப்படத்தைப் பற்றி மலேசிய விமர்சகன் என்னும் விமர்சகர் சசிதரன் நடிப்பு "பண்பட்ட நடிப்பு" என்று குறிப்பிட்டுள்ளார். மேலும், "ஷைலா நாயருக்கு அடுத்து, சசிதரனுக்காகவும் இந்தத் திரைப்படத்தை பார்த்தே ஆகவேண்டும்." என்று குறிப்பிட்டுள்ளார்.
வெளி இணைப்புகள்
பகுப்பு:மலேசியத் தமிழ்த் திரைப்படங்கள் பகுப்பு:2019 தமிழ்த் திரைப்படங்கள்
1861
1861 (MDCCCLXI) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.
1861 நாட்காட்டி
பகுப்பு:1861
சிலுவைச்சேரி
சிலுவைச்சேரி (Siluvaichery) என்ற கிராமம் உடையார்பாளையம் வட்டம் அரியலூர் மாவட்டம் தமிழ்நாட்டில் உள்ளது.
மக்கள் தொகை வகைப்பாடு
2001 ம் ஆண்டு மக்கள் தொகை கண்க்கெடுப்பின்படி மொத்தம்2,277 ஆகும். அதில் ஆண்கள் 1,143 பெண்கள் 1,134 ஆகும்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
அரவிந்த் பனகாரியா
அரவிந்த் பனகாரியா (Arvind Panagariya) இந்திய அமெரிக்க பொருளியலாளரும் கொலம்பியா பல்கலைக்கழக பொருளியல் பேராசிரியரும் ஆவார். முன்னதாக ஆசிய வளர்ச்சி வங்கியின்  தலைமைப் பொருளியலாளராகப் பணியாற்றியுள்ளார். மேரிலாந்து பல்கலைக்கழகத்தில் பொருளியல் பேராசிரியராகவும் பன்னாட்டுப் பொருளியல் மையத்தின் ஒருங்கிணைப்பாளராகவும் பொறுப்பில் இருந்துள்ளார். உலக வங்கி, அனைத்துலக நாணய நிதியம், உலக வணிக அமைப்பு, மற்றும் ஐக்கிய நாடுகள் வணிகம் மற்றும் வளர்ச்சிக்கான மாநாடு (UNCTAD) ஆகியவற்றில் பல்வேறு பொறுப்புகளில் பணியாற்றி உள்ளார். பிரின்சுட்டன் பல்கலைக்கழகத்திலிருந்து பொருளியலில் முனைவர் பட்டம் பெற்றுள்ளார். பத்து நூல்களை எழுதியுள்ள பனகாரியாவின் தற்போதைய வெளியீடான இந்தியா: வெளிப்படும் மாமனிதன் என்ற நூல் இந்தியாவின் பொருளாதாரம் மீதான வரையறுப்பு நூல் என பரீத் சக்காரியா கூறியுள்ளார்.
இந்தியாவின் முன்னணி வணிக நாளிதழான தி எகானமிக் டைம்சில் எழுதி வருகின்றார். கௌரவ ஆசிரியராக பைனான்சியல் டைம்சு, வால் இசுட்ரீட்டு சர்னல், இந்து, இந்தியா டுடே, அவுட்லுக் போன்ற இதழ்களில் எழுதி வருகின்றார். பல தேசியத் தொலைக்காட்சி மற்றும் பன்னாட்டு தொலைக்காட்சிகளில் தோன்றியுள்ளார்.
புளூம்பெர்கு இந்தியாத் தொலைக்காட்சியில் "அரவிந்த் பனகாரியாவுடன் இந்தியாவை மாற்றுவோம்" நிகழ்ச்சியில் பங்கேற்கின்றார்.
பதவி விலகல்
கொலம்பியா பல்கலைக்கழகத்தில் பேராசிரியர் பணியை மீண்டும் ஏற்கப் போவதாக அறிவித்து நிதி ஆயோக் துணைத் தலைவர் பதவியை 2017 ஆகத்து முதல் தேதியில் துறந்தார்.
மேற்சான்றுகள்
பகுப்பு:1952 பிறப்புகள் பகுப்பு:இந்திய அமெரிக்கர்கள் பகுப்பு:இந்தியப் பொருளியலாளர்கள் பகுப்பு:வாழும் நபர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
கீழ பத்தை குலசேகரநாதர் கோயில்
கீழ பத்தை குலசேகரநாதர் கோயில் என்பது தமிழ்நாடு மாநிலத்தில் திருநெல்வேலி மாவட்டத்தின் களக்காடு பகுதிக்கு அருகிலுள்ள கீழ பத்தை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலில் குலசேகரநாதர் மற்றும் ஆதிநாதர் என்ற இரு மூலவர்கள் உள்ளனர். இராமர் வழிபட்ட பஞ்சலிங்க தலங்களில் இக்கோயிலும் ஒன்றாகும்.
கடல் மட்டத்திலிருந்து சுமார் 168 மீட்டர் உயரத்தில் அமைந்துள்ள கீழ பத்தை குலசேகரநாதர் கோயிலின் புவியியல் ஆள்கூறுகள், 8.53893°N, 77.54544°Wஆகும்.
குலசேகரநாதர், ஆதிநாதர், சுகந்த குந்தளாம்பிகை, ஆவுடைநாயகி, தட்சிணாமூர்த்தி, சண்டிகேசுவரர், விநாயகர், வள்ளி தெய்வானை சமேத சுப்பிரமணியர் மற்றும் பைரவர் ஆகியோர் இக்கோயிலில் அருள்பாலிக்கின்றனர்.
வெளி இணைப்புகள்
பகுப்பு:திருநெல்வேலி மாவட்டத்திலுள்ள சிவன் கோயில்கள்
உளவுத்துறை மதிப்பீடு
உளவுத்துறை மதிப்பீடு (Intelligence assessment) என்பது பரந்த அளவில் கிடைக்கும் வெளிப்படையான மற்றும் இரகசிய தகவல்களின் அடிப்படையில் நடப்புக் கணிப்புகளின் வளர்ச்சி அல்லது நடக்கும் நிகழ்வுகளை ஓர் அமைப்பின் தலைமைக்குப் பரிந்துரைப்பது ஆகும். முடிவுகள் எடுப்பதற்குத் தகவல் கொடுக்க தலைமை அறிவிப்பு தேவைகளுக்கு வினையாக மதிப்பீடுகள் வளர்கின்றன. ஒவ்வொன்றிற்கும் கிடைக்கும் தகவல் மூலங்களின் எல்லைகளினால் ஓர் அரசாங்கம், இராணுவம் அல்லது வணிக அமைப்பு ஆகியவற்றிற்காக மதிப்பீடுகள் செயல்படுத்தப்படலாம்.
வெளி இணைப்புகள்
பகுப்பு:உளவுத்துறை
வில்லியம் ஹோல்டன்
உசாத்துணை
பகுப்பு:ஆங்கில அமெரிக்கர்கள் பகுப்பு:சிறந்த நடிகருக்கான அகாதமி விருதை வென்றவர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:1981 இறப்புகள் பகுப்பு:1918 பிறப்புகள்
ஆடம் ஹிக்ஸ்
ஆடம் ஹிக்ஸ் (Adam Hicks) (பிறப்பு: நவம்பர் 28, 1992) ஒரு அமெரிக்க நாட்டு திரைப்பட நடிகர் மற்றும் பாடகர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களிலும் மற்றும் தொலைக்காட்சி தொடர்களிலும் நடித்துள்ளார்.
ஆரம்பகால வாழ்க்கை
ஆடம் ஹிக்ஸ் நவம்பர் 28, 1992ஆம் ஆண்டு லாஸ் வேகாஸ், நெவாடா அமெரிக்காவில் பிறந்தார்.
தோனா இசுட்டிரிக்குலாண்டு
தோனா இசுட்டிரிக்குலாண்டு (Donna Strickland, பிறப்பு: 27 மே 1959)  என்பவர் கனடிய ஒளி இயற்பியலாளரும் நோபல் விருதாளரும் ஆவார். மிகுந்த அடர்த்தியும் மிகக் குறைவான நீளமும் கொண்ட துடிப்புச் சீரொளி கற்றையை உருவாக்கியதற்காக, இவருக்கும் செரார் மூரு என்பவருக்கும் 2018 ஆம் ஆண்டுக்கான இயற்பியலுக்கான நோபல் பரிசு வழங்கப்பட்டது. நோபல் பரிசின் மற்றைய அரைப்பங்கு ஆர்தர் ஆசுக்கின் என்பவருக்கு உயர்நுட்ப சீரொளி இடுக்கிகளைக் கண்டுபிடித்தமைக்காக வழங்கப்பட்டது.
ஆடம் ஹிக்ஸ்
வெளி இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:தொலைக்காட்சி நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:அமெரிக்கப் பாடகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
தோனா இசுட்டிரிக்குலாண்டு
55 ஆண்டுகளுக்குப் பிறகு இயற்பியலில் நோபல் பரிசு பெற்ற பெண்ணான இவர், இந்தத் துறையில் நோபல் பரிசு பெறும் மூன்றாவது பெண் ஆவார். தோனா தனது இளங்கலைப் பொறியியல் பட்டத்தை மெக்மாசுடர் பல்கலைக்கழகத்திலும், முனைவர் பட்டத்தை இரோச்செசுடர் பல்கலைக்கழகத்திலும் பெற்றார். தற்போது கனடாவின் வாட்டர்லூ பல்கலைக்கழகத்தில் இணைப் பேராசிரியராகப் பணியாற்றுகிறார்.
வெளி இணைப்புகள்
பகுப்பு:வாழும் நபர்கள் பகுப்பு:1959 பிறப்புகள் பகுப்பு:கனடிய இயற்பியலாளர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:நோபல் பரிசு பெற்ற கனடியர்கள் பகுப்பு:நோபல் பரிசு பெற்ற பெண்கள் பகுப்பு:பெண் இயற்பியலாளர்கள் பகுப்பு:கனடியப் பெண் அறிவியலாளர்கள்
எசு. வி. சுனில்
சோம்வார்பேட் விட்டலாச்சார்ய சுனில் (Somwarpet Vittalacharya Sunil ) இலண்டன் 2012 கோடைக்கால ஒலிம்பிக் போட்டிகளில் பங்கேற்ற இந்திய வளைகோல் பந்தாட்ட அணியில் இடம்பெற்ற ஒரு வீரராவார். எசு.வி.சுனில் என்றழைக்கப்படும் இவர் ஒரு தொழில்முறை வளைகோல் பந்தாட்ட வீராராக விளையாடி வருகிறார்.
இளமைப்பருவம்
கர்நாடக மாநிலத்திலுள்ள குடகு மாவட்டத்தில் விட்டலாச்சார்யா, சாந்தா தம்பதியருக்கு 1989 ஆம் ஆண்டு மே மாதம் 6 ஆம் தேதி இவர் பிறந்தார். நான்கு வயதாக இருக்கும்போதே தன்னுடைய தாயை இழந்தார். இவருடைய தந்தை ஒரு தச்சராகவும் சகோதரர் ஒரு பொற்கொல்லராகவும் பணிபுரிந்து வந்தனர். மிகவும் ஏழ்மையான குடும்பத்தில் பிறந்த சுனில் தன்னுடைய இளமைக் காலத்தில் மூங்கில் குச்சியை வளைகோலாகப் பயன்படுத்தி பயிற்சி பெற்றார்.
வாழ்க்கைப்பணி
சென்னையில் 2007 ஆம் ஆண்டில் நடைபெற்ற ஆசிய கோப்பைப் போட்டியில் சுனில் முதுநிலை அனைத்துலகப் போட்டியாளராக அறிமுகமானார். இப்போட்டியில், இந்தியா வெற்றி பெற்றது. 2008 ஆம் ஆண்டு நடைபெற்ற சுல்தான் அசுலான் சா கோப்பைப் போட்டியில் பங்கேற்று வெள்ளிப் பதக்கம் வென்ற அணியில் இவரும் ஒரு வீரராக இருந்தார். 2011 ஆம் ஆண்டில் நடைபெற்ற சாம்பியன்கள் கோப்பைப் போட்டியில் முன்கள வீரராக விளையாடி இந்தியாவுக்காக நான்கு கோல்கள் அடித்தது இவருடைய வாழ்நாள் சாதனையாகும். வளைகோல் பந்தாட்டத்தில் இந்தியாவின் மிகவிரைவு ஆட்டக்காரர் என்று கருதப்படும் இவர், இந்திய தேசிய வளைகோல் பந்தாட்ட அணிக்கு மிகவும் பொருத்தமான வீரர் என்றும் கருதப்படுகிறார். ஆட்டத்தின் போது இடப்புறமாகவும் வலப்புறமாகவும் ஓடுவதில் வல்லவரான இவர் விலாப்பகுதியில் இருந்து தாக்குதல் கொடுப்பதில் வல்லவர் என்றும் கருதப்படுகிறார். 2016 ஆம் ஆண்டில் நடைபெற்ற சாம்பியன் கோப்பை போட்டியிலும் இவர் இந்தியாவிற்காக விளையாடினார். இந்தியா இப்போட்டியில் முதன்முதலாக வெள்ளிப் பதக்கம் பெற்றது. ஆத்திரேலியாவுடனான இறுதிப் போட்டியை 0-0 என்ற சமநிலையில் முடித்த இந்தியா அணி இறுதியில் ஆத்திரேலியாவிடம் 3-0 என்ற் கோல் கணக்கில் தோற்றது. சுனில் சில் முக்கியமான இன்றியமையாத கோல்களை அடித்துள்ளார். அதேபோல சில முக்கியமான கோல்களை மற்றவர்கள் அடிப்பதற்கு உதவி செய்தவராகவும் சுனில் முக்கியத்துவம் பெற்றுள்ளார். எதிராளிகளை ஏமாற்றி விரைவாக பந்தைக் கடத்திச் செல்லும் ஒரு இந்திய வீரராக சுனில் கருதப்படுகிறார்.
இந்திய வளைகோல் பந்தாட்ட கூட்டமைப்பு
இந்திய வளைகோல் பந்தாட்ட கூட்டமைப்புப் போட்டிகளில் விளையாடும் வீரர்களைத் தேர்ந்தெடுப்பதற்காக நடைபெற்ற ஏலத்தில் பஞ்சாப் அணி சுனிலை 42,000 அமெரிக்க டாலர்களுக்கு ஏலமெடுத்தது. சுனிலுக்காக நியமிக்கப்பட்டிருந்த அடிப்படை விலை 13900 அமெரிக்க டாலர்களாகும். பஞ்சாப் அணி பஞ்சாப் வாரியர்கள் என்ற பெயரில் போட்டிகளில் கலந்து கொண்டது.
புற இணைப்புகள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வீரர்கள் பகுப்பு:இந்திய வளைதடிபந்தாட்ட வீரர்கள் பகுப்பு:கர்நாடக நபர்கள்
ஜோஸ் பட்லர்
ஜோசப் சார்லஸ் பட்லர் (Joseph Charles Buttler, பிறப்பு: 8 செப்டம்பர் 1990) என்பவர் ஆங்கிலேயப் பன்னாட்டுத் துடுப்பாட்ட வீரர் ஆவார். இவர் வரையிட்ட நிறைவுப் போட்டிகளில் இங்கிலாந்து துடுப்பாட்ட அணியின் துணைத் தலைவராக செயல்படுகிறார். வலது-கை மட்டையாளரான இவர் களத்தடுப்பில் இழப்புக் கவனிப்பாளராக விளையாடி வருகிறார். இவர் உலகின் மிகச் சிறந்த இழப்புக் கவனிப்பாளர்களில் ஒருவராகக் கருதப்படுகிறார். இவர் உள்ளூரில் லங்காசயர் கவுண்டித் துடுப்பாட்ட அணிக்காகவும், இந்தியன் பிரீமியர் லீக்கில் ராஜஸ்தான் ராயல்ஸ் அணிக்காகவும் விளையாடி வருகிறார். இவர் இங்கிலாந்தின் மிக விரைவான பன்னாட்டு ஒருநாள் நூறை (46 பந்துகளில்) எடுத்த வீரர் என்ற சாதனையாகக் கொண்டுள்ளார்.
2013-14
2013 ஆம் ஆண்டின் துவக்கத்தில் இந்தியாவுக்கு எதிரான தொடரில் ஜானதன் டிராட்டிற்கு ஓய்வு அளிக்கப்பட்டு இவருக்கு வாய்ப்பு வழங்கப்பட்டது. undefined பின்பு கிரெய்க் கீஸ்வெட்டருக்குப் பதிலாக இவருக்கு வாய்ப்பு வழங்கப்பட்டது. பின்பு நியூசிலாந்துத் துடுப்பாட்ட அணிக்கு எதிரான தொடரின் இரண்டாவது  போட்டியில் இவர் தனது முதலாவது இருபது20 அரைநூறைப் பதிவு செய்தார். பின்பு இங்கிலாந்தின் முதனமை இழப்புக் கவனிப்பாளரானார். 2013ஆம் ஆண்டில் இங்கிலாந்தில் நடைபெற்ற ஐசிசி வாகையாளர் கோப்பைத் தொடரின் அனைத்துப் போட்டிகளிலும் இவர் விளையாடினார். அந்தத் தொடரில் சிறப்பான திறனை வெளிப்படுத்தியதன் விளைவாக கிரிகின்ஃபோவின் இருபது20 அணியில் இவர் தேர்வானார்.
பின்பு 2014ஆம் ஆண்டில் இந்தியாவில் நடைபெற்ற ஐசிசி வாகையாளர் இருபது20 போட்டித் தொடரிலும் பல ஒருநாள் போட்டிகளிலும் விளையாடினார். லார்ட்ஸ் மைதானத்தில் இலங்கைத் துடுப்பாட்ட அணிக்கு எதிரான  தொடரில் தனது முதலாவது ஒருநாள் நூறைப் பதிவு செய்தார். அதில் 61 பந்துகளில் இவர் 121 ஓட்ட்டங்களை எடுத்தார். அதில் ஒன்பது  நான்குகளும் நான்கு ஆறுகளும் அடங்கும். இதன்மூலம் அதிவிரைவாக நூறு ஓட்டங்களை எடுத்த இங்கிலாந்து வீரர் எனும் சாதனை படைத்தார். undefined
தேர்வுத் துடுப்பாட்டத்தில் முதன்மைக் இழப்புக் கவனிப்பாளராக இருந்த மட் பிரையர் காயம் காரணமாக 22 சூலை, 2014இல் வெளியேறினார். இதன் மூலம் இந்தியாவுக்கு எதிரான மூன்றாவது தேர்வுத் துடுப்பாட்டப் போட்டியில் இவருக்கு வாய்ப்பு வழங்கப்பட்டது. அதன் முதல் ஆட்டப் பகுதியில் 83 பந்துகளில் 85 ஓட்டங்கள் எடுத்தார். அந்தத் தொடரின் அடுத்த மூன்று தேர்வுத் துடுப்பாட்டப் போட்டிகளிலும் விளையாடினார். பின் இலங்கைத் துடுப்பாட்ட அணிக்கு எதிரான தொடரிலும் இவருக்கு வாய்ப்பு வழங்கப்பட்டது.
2015-2017
ஆத்திரேலியாவில் நடைபெற்ற முத்தரப்பு ஒருநாள் தொடரில் விளையாடிய பிறகு நியூசிலாந்து மற்றும் ஆத்திரேலியாவில் நடைபெற்ற 2015 துடுப்பாட்ட உலகக் கிண்ணத் தொடரில் இவருக்கு வாய்ப்பு வழங்கபட்டது. அந்தத் தொடரில் இலங்கைக்கு எதிரான போட்டியில் 19 பந்துகளில் 39 ஓட்டங்களும் வங்காளதேசத் துடுப்பாட்ட அணிக்கு எதிரான போட்டியில் 69 ஓட்டங்களும் எடுத்தார். ஆனால் அந்த இரு போட்டிகளிலும் அந்த அணி தோல்வி அடைந்தது. .
பின் மேற்கிந்தியத் தீவுகள் அணிக்கு எதிரான தேர்வுத் துடுப்பாட்டத் தொடரில் இழப்புக் கவனிப்பாளராகத் தேர்வானார். நியூசிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளிலும் மிக முக்கியமான போட்டியாகக் கருதப்படும் ஆத்திரேலிய அணிக்கு எதிரான ஐந்து தேர்வுத் துடுப்பாட்டப் போட்டிகள் கொண்ட ஆஷஸ் தொடரிலும் இவர் விளையாடினார். இந்த தொடரில் இவரின் விளையாடும் திறன் ஜாஃப்ரி பாய்காட்டினால் விமர்சனத்திற்கு உள்ளானது. இவரை விட ஏழு வயது சிறுவன் சிறப்பாக விளையாடுவான் என அவர் விமர்சனம் செய்தார். நியூசிலாந்து அணிக்கு எதிரான போட்டியில் இவர் தனது அதிகபட்ச ஓட்டமான 129 ஓட்டங்களை (77 பந்துகளில்) எடுத்தார்.
ஐக்கிய அரபு அமீரகத்தில் நடைபெற்ற பாகித்தான் அணிக்கு எதிரான முதல் இரண்டு தேர்வுத் துடுப்பாட்டப் போட்டிகளில் விளையாடினார். ஆனால் மூன்றாவது போட்டியில் இவருக்குப் பதிலாக ஜோனி பர்ஸ்டோ தேர்வானார். பின் துபாயில் நடைபெற்ற பாக்கித்தானுக்கு எதிரான ஒருநாள் போட்டியில் 46 பந்துகளில் நூறு ஓட்டங்களை எடுத்தார். இதன்மூலம் அதிவிரைவாக நூறு ஓட்டங்கள் எடுத்த இங்கிலாந்து வீரர் எனும் சாதனை படைத்தார்.
இவரது சாதனைகள்
சூன் 2019 வரை, பட்லர் ஐந்து முதல்-தரம், 11 பட்டியல் அ நூறுகளைப் பெற்றுள்ளார். இவற்றில் ஒன்பது நூறுகள் இங்கிலாந்து தேசிய அணிக்காக ஒருநாள் போட்டிகளில் எடுத்தவையாகும். இருபது20 போட்டிகளில் இவர் இதுவரை நூறுகள் எதுவும் எடுக்கவில்லை.
பட்லர் தனது முதலாவது முதல்-தர நூறை 2010 மே மாதத்தில் சொமர்செட் அணிக்காக 144 ஓட்டங்களைப் பெற்றார். இவரது அதிகூடிய தேர்வு ஓட்டங்கள் இந்திய அணிக்கெதிராக 2018 ஆகஸ்டில் நொட்டிங்காமில் எடுத்த 106 ஓட்டங்கள் ஆகும்.
வெளி இணைப்புகள்
பகுப்பு:வாழும் நபர்கள் பகுப்பு:1990 பிறப்புகள் பகுப்பு:இங்கிலாந்துத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள்
ஈச்சன்விளை
ஈச்சன்விளை (Eachenvilai), இந்தியாவின் தென்கோடியான கன்னியாகுமரியில் இருந்து 6 கிலோமீட்டர் தொலைவில் அமைந்துள்ள ஒரு சிற்றூறாகும். இது தமிழ்நாட்டின் கன்னியாகுமரி மாவட்டத்தில் அமைந்துள்ளது. இந்த சிற்றூறின் ஒரு பகுதி(கிழக்கு) அகஸ்தீஸ்வரம் பேரூராட்சியிலும் மற்றொரு பகுதி(மேற்கு) தென் தாமரைகுளம் பேரூராட்சியிலும் அமைந்துள்ளது.
இந்த ஊர் கன்னியாகுமரி சட்டமன்றத் தொகுதியிலும், கன்னியாகுமரி மக்களவைத் தொகுதியிலும் உள்ளது. 2008 தொகுதி மறுசீரமைப்பு வரை திருச்செந்தூர் மக்களவைத் தொகுதியின் கீழ் இருந்த இந்த ஊர் அதன் பின்னர் புதிதாக உருவாக்கப்பட்ட கன்னியாகுமரி மக்களவைத் தொகுதியுடன் இணைக்கப்பட்டது.
இந்த சிற்றூறில் எண்பதிற்கும்(80) அதிகமான குடும்பத்தினர்கள் வசித்து வருகின்றனர்.
அடிப்படை வசதிகள்
இந்த சிற்றூறில் கீழ்க்கண்ட அடிப்படை வசதிகள் உள்ளன.
பொது வழிபாட்டு தலங்கள்
__INDEX__ பகுப்பு:கன்னியாகுமரி மாவட்டத்திலுள்ள வருவாய் கிராமங்கள்
லட்சுமண் கிலுவா
லட்சுமண் கிலுவா, ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1964ஆம் ஆண்டின் டிசம்பர் இருபதாம் நாளில் பிறந்தார். இவர் ராஞ்சி பல்கலைக்கழகத்தில் பயின்றார். இவர் பதின்மூன்றாவது மக்களவையிலும் பதினாறாவது மக்களவையிலும் உறுப்பினராக இருந்தார். இவர் சிங்பூம் மக்களவைத் தொகுதியில் போட்டியிட்டு வென்று, மக்களவை உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:13வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:ஜார்க்கண்ட் அரசியல்வாதிகள் பகுப்பு:1964 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
காலிபரே மென்பொருள்
காலிப்ரே (Calibre) என்பது மின்னூல்களை உருவாக்க, நிர்வகிக்க உதவும் ஒரு கட்டற்ற மென்பொருள். இது லினக்சு, மேக், விண்டோசு ஆகிய இயங்குதளங்களில் இயங்கக்கூடியது. இது மின்னூலகங்களை உருவாக்க உதவுகிறது. மேலும் மின்னூல்களை படிககவும், மாற்றங்கள் செய்யவும், ஒரு மின்னூல் வகையிலிருந்து வேறு வகைக்கு மாற்றவும் உதவுகிறது. கணினியில் உள்ள மின்னூல்களை பல்வேறு மின்னூல் படிக்கும் கருவிகளுக்கு அனுப்பவும் உதவுகிறது. epub, azw3 ஆகிய வகை மின்னூல்களை இதில் இயல்பாகவே மாற்றங்கள் செய்யலாம் பிற வகை மின்னூல்களை முதலில் இவ்வகைகளுக்கு மாற்றி, பிறகு மாறுதல்கள் செய்யலாம்.
GPL V3 என்ற கட்டற்ற உரிமத்தில் வழங்கப்படுவதால், மூலநிரலுடன், மாற்றங்கள் செய்யும் உரிமையும், யாவருக்கும் பகிரும் உரிமையும் வழங்க்ப்படுகிறது.
வரலாறு
31 அக்டோபர் 2006 அன்று, சோனி நிறுவனம் PRS-500 என்ற மின்னூல் படிக்கும் கருவியை வெளியிட்டது. கோவிட் கோயல் என்பவர் லினக்சு இயங்குதளத்தில்  PRS-500 ன் மின்னூல்களைப் படிக்க  libprs500 என்ற மென்பொருளை எழுதினார். MobileRead எனும் இணைய உரையாடல் தள உறுப்பினர்களில் உதவியுடன், Broad Band eBook (BBeB) என்ற கோப்பு வகையைக் கையாளும் மென்பொருளையும் எழுதினார். 2008ல், அவரது நிரல் தொகுதிகள் ஒன்றிணைக்கப்பட்டு, calibre என்ற பெயரில் வெளியிடப்பட்டன.
சிறப்புகள்
காலிபரே மென்பொருள் பலவகையான கோப்புகளை ஆதரிக்கிறது. பெரும்பாலான கோப்பு வகைகளில், எழுத்துரு மாற்றுதல், எழுத்துரு அளவு மாற்றுதல், நூல் விவரங்கள் மாற்றம், பொருளடக்கம் சேர்த்தல் போன்ற மாறுதல்கள் செய்யலாம். தக்க உரிமம் உள்ள மின்னூல்களை எளிதில் கையாளலாம். ஆனால் எண்முறை உரிமைகள் முகாமைத்துவம் (Digital Rights Management/DRM) கொண்டவற்றை மாற்ற, அதெற்கென உள்ள தனி மென்பொருட்கள் தேவை.
இது மின்னூல்களை பல்வேறு வகைகளில் அடுக்கி, வகைப்படுத்த உதவுகிறது. மின்னூல்களின் விவரங்களை ISBNdb.com போன்ற தளத்தில் இருந்து பெறுப்படுகிறது. ஆசிரியர் பெயர், வகை, நூல் பெயர், குறிச்சொற்கள் கொண்டு மின்னூல்களை வகைப்படுத்தலாம்.
காலிபரே நூலகத்துக்கு மின்னூல்களை நாமே சேர்க்கலாம் அல்லது மின்னூல் படிப்பான் கருவிகள் மூலம் இணைக்கலாம். மேலும் பல்வேறு இணையதளங்களில் இருந்தும் பதிவிறக்கலாம். பல்வேறு வகைக்கோப்புகளை பிற கோப்பு வகைகளுக்கு மாற்ற பைதான் மொழியில் பல்வேறு குறுநிரல்கள் எழுதப்பட்டுள்ளன
ஒரே பிணையத்தில் இருக்கும் கணிப்பொறிகள், கருவிகள் மூலம், காலிபரேவில் இருக்கும் மின்னூலகத்தை எளிதில் அணுகலாம். இதன் மின்னூலகத்தை, இணையத்தில் உள்ள Dropbox, Google Drive, Box.net போன்ற சேவைகளில் சேமிப்பதன் மூலம், எங்கிருந்தும் மின்னூல்களை அணுகலாம்.
மின்னூல்களை ஒரு வகையிலிருத்து மற்றொரு வகைக்கு மாற்றுதல் மூலம், பல்வேறு கருவிகளில் மின்னூல்களை எளிதில் படிக்கலாம். doc வகைக் கோப்புகளை epub ஆக மாற்றி கைபேசிகளில் எளிதில் படிக்கலாம். mobi வகைக் கோப்புகளாக மாற்றி கிண்டில் கருவிகளில் படிக்கலாம். வரைகலை இடைமுகப்பு மட்டுமின்றி கட்டளை இடைமுகப்பில் இயங்கும் பல்வேறு வசதிகளைத் தருதால், எளிதில் பலநூறு கோப்பு வகைகளையும் பிற வகைகளுக்கு மாற்றிவிட முடியும்.
உசாத்துணைகள்
பகுப்பு:பல்லியக்குதள கட்டற்ற மென்பொருட்கள்
கெய்ரோ கோட்டை
கெய்ரோ கோட்டை (Citadel of Cairo) அல்லது சலாதின் கோட்டை என்பது எகிப்தின் கெய்ரோவில் ஒரு இடைக்கால இசுலாமிய -அரண்மனை ஆகும், இது சலாதின் என்பவரால் கட்டப்பட்டது. மேலும், அடுத்தடுத்த எகிப்திய ஆட்சியாளர்களால் விரிவுபடுத்தப்பட்டது. இது எகிப்தில் அரசாங்கத்தின் இடமாகவும், 13 முதல் 19 ஆம் நூற்றாண்டு வரை கிட்டத்தட்ட 700 ஆண்டுகளாக அதன் ஆட்சியாளர்களின் வசிப்பிடமாகவும் இருந்தது. கெய்ரோவின் மையத்திற்கு அருகிலுள்ள முகாத்தம் மலைகளின் ஒரு இடத்தில் இதன் இருப்பிடம் நகரைக் கண்டும் காணாதது போலவும், அதன் வானலைகளில் ஆதிக்கம் செலுத்துவதாகவும் உள்ளது. இதன் கட்டுமானத்தின் போது, இது அதன் காலத்தின் மிகவும் ஈர்க்கக்கூடியதாகவும், இராணுவ திட்டங்களில் ஒன்றாகவும் இருந்தது. இது இப்போது மசூதிகள் மற்றும் அருங்காட்சியகங்கள் உட்பட பாதுகாக்கப்பட்ட வரலாற்று தளமாகும்.
வரலாறு
alt=|thumb|250x250px| முகம்மது அலியின் மசூதியுடன் 19 ஆம் நூற்றாண்டின் பிற்பகுதியில் கோட்டையின் ஒரு காட்சி.
கண்ணோட்டம்
கோட்டை, முகாத்தம் மலையின் அடியில் கோட்டை பலமான பாதுகாப்பு அரணாக கட்டப்பட்டது. இந்த நீண்ட காலகட்டத்தில், கோட்டையின் தளவமைப்பு மற்றும் கட்டமைப்பு மீண்டும் மீண்டும் மாற்றப்பட்டு புதிய ஆட்சியாளர்கள் மற்றும் புதிய ஆட்சிகளின் வடிவமைப்புகளுக்கு ஏற்றவாறு மாற்றப்பட்டது. இது அதன் அசல் திட்டத்தை அல்லது அதன் திட்டத்தை அடுத்தடுத்த காலங்களில் மறுகட்டமைப்பதை கடினமாக்கியது. கோட்டை தற்போதைய வடிவத்தைப் பெறுவதற்கு மூன்று முக்கிய கட்டுமான காலங்கள் இருந்தன: 12 ஆம் நூற்றாண்டின் அய்யூப்பிய வம்சம் தொடங்கி (சலாதினால் தொடங்கப்பட்டது) 14 ஆம் நூற்றாண்டு மம்லுக் (அல்-நசீர் முகம்மது ), மற்றும் கீழ் 19 ஆம் நூற்றாண்டில் முகமது அலி ஆக்யோர். எகிப்தின் ஆட்சியாளரான இசுமாயில் பாஷா 1874 ஆம் ஆண்டில் கெய்ரோவின் புதிய நகரத்தில் புதிதாக கட்டப்பட்ட அப்தீன் அரண்மனைக்குச் சென்றபோது கோட்டை அரசாங்கத்தின் இடமாக இருந்தது. கெய்ரோ அல்லது எகிப்துக்குள் ஏற்பட்ட அரசியல் மோதல்களில் பல்வேறு சந்தர்ப்பங்களில் இது சம்பந்தப்பட்டிருந்தாலும், அதன் விரிவான பாதுகாப்பு இருந்தபோதிலும், கோட்டை ஒருபோதும் உண்மையான முற்றுகைக்கு உட்படுத்தப்படவில்லை.
பொது தளவமைப்பு
பொதுவாக, கோட்டை வளாகம் இரண்டு பகுதிகளாகப் பிரிக்கப்பட்டுள்ளது: வடக்குப் பகுதி (இன்று தேசிய இராணுவ அருங்காட்சியகம் அமைந்துள்ள இடம்), மற்றும் தெற்குப் பகுதி (இன்று முகம்மது அலியின் பள்ளிவாசல் அமைந்துள்ள இடம்). வடக்குப் பகுதி வரலாற்று ரீதியாக இராணுவ காவலர்களுக்காக ஒதுக்கப்பட்டிருந்தது. அதே நேரத்தில் தெற்குப் பகுதி சுல்தானின் வசிப்பிடமாக உருவாக்கப்பட்டது. வரலாற்று ரீதியாக மம்லூக் அரசர்களின் குதிரைத் தொழுவங்களாகவும் இருந்தது. இருப்பினும், இந்த செயல்பாட்டு வேறுபாடுகள் பெரும்பாலும் 19 ஆம் நூற்றாண்டில் முகம்மது அலி பாஷாவின் கீழ் மாற்றப்பட்டன. அவர் முழு தளத்தையும் மாற்றியமைத்து, கோட்டை முழுவதும் பல்வேறு செயல்பாடுகளின் கட்டிடங்களை கட்டினார். alt=|thumb|250x250px| தென்கிழக்கில் இருந்து கோட்டையின் காட்சி. இன்றைய பார்வையாளர் நுழைவாயில் வலதுபுறம் உள்ள மலையின் மேல் உள்ளது.
தற்போதைய நாள்
20 ஆம் நூற்றாண்டின் பிற்பகுதி வரை பல ஆண்டுகளாக, கோட்டை பொதுமக்களுக்கு மூடப்பட்டிருந்தது. ஒரு இராணுவத் தளமாக பயன்படுத்தப்பட்டது. 1983 ஆம் ஆண்டில், எகிப்திய அரசாங்கம் கோட்டையின் பெரும்பகுதியை பொதுமக்களுக்குத் திறந்து, அதன் பழைய கட்டிடங்களில் சிலவற்றை அருங்காட்சியகங்களாக மாற்றுவதற்கான புதுப்பித்தல் திட்டங்களைத் தொடங்கியது. ஆனால் இராணுவம் ஒரு இடத்தைத் தக்க வைத்துக் கொண்டுள்ளது. இது இப்போது எகிப்தியர்களுக்கும் வெளிநாட்டினருக்கும் ஒரு முக்கிய சுற்றுலா தலமாக உள்ளது.
வெளி இணைப்புகள்
பகுப்பு:அரபு மொழி வார்த்தைகளைக் கொண்ட கட்டுரைகள் பகுப்பு:கோட்டைகள்
மோகனூர் தொடருந்து நிலையம்
பேருந்து வசதிகள்
பாலக்காடு விரைவுத் தொடருந்து வருகையின் போது பேருந்து நிலையத்திலிருந்து, தொடருந்து நிலையம் வரையும் மற்றும் தொடருந்து நிலையத்திலிருந்து, பேருந்து நிலையம் வரை, பேருந்து வசதியை தமிழ்நாடு அரசு போக்குவரத்து கழகம் ஏற்பாடு செய்துள்ளது.
மேற்கோள்கள்
பகுப்பு:நாமக்கல் மாவட்டத்திலுள்ள தொடருந்து நிலையங்கள் பகுப்பு:சேலம் தொடருந்து கோட்டம்
திறந்த சமுதாயம்
திறந்த சமுதாயம் (Open Society) என்ற எண்ணக்கரு என்றி பெர்க்சன் என்பவரால் முன்வைக்கப்பட்டது. திறந்த சமுதாயத்தில் அரசு responsive and tolerant ஆகவும், அரசு அமைப்புகள் ஒளிவுமறைவற்றதாகவும் (transparent), எளிதில் மாற்றங்களை உள்வாங்கக் கூடியதாகவும் (flexible) இருத்தல் வேண்டும். அரசு எந்த வித இரகசியங்களைப் பேணாமலும், ஏகபோக தன்மையற்றதாகவும், அனைத்துத் தகவல்களும் அனைவரின் நம்பிக்கைக்கு உரியதாகவும் அமைய வேண்டும். அரசியல் உரிமைகளும் மனித உரிமைகளும் திறந்த சமுதாயத்தின் அடிப்படைகளாகும்.
கார்ல் பொப்பர் தனது The Open Society and Its Enemies என்ற நூலில் தந்த வரைவிலக்கணப்படி திறந்த சமுதாயம் தனது தலைவர்களை வன்முறையற்று தேர்வு செய்யும் திறனைக் கொண்டிருக்கும் என்கிறார். மூடிய சமுதாயங்கள் வன்முறையற்ற தலைமை அல்லது அரசியல் மாற்றத்தை செய்யமுடியாதவையாகும். திறந்த சமுதாயங்களுக்கு மக்களாட்சி எடுத்துக்காட்டு ஆகும். மூடிய சமுதாயங்களுக்கு சர்வாதிகாரம் அல்லது ஏகபோக முடியாட்சி உதாரணங்கள் ஆகும்.
கார்ல் பொப்பர் எப்படி அரசாள்வது சிறந்தது என்பது பற்றி இறுதியான, முழுமையான, தீர்க்கதரிசனமான அறிவை பெறுவது இயலாது என்பதால், எந்த ஓர் அரசும் அதன் அரசியலை மாற்றி அல்லது மாற்றங்களை அனுசரித்துப் போககூடியதாக இருத்தல் வேண்டும் என்கிறார். மேலும், திறந்த சமுதாயம் பன்முக தன்மையோடும் (pluralistic) பல்பண்பாட்டோடும் (multicultural) இருந்தாலே பிரச்சினைகளுக்குப் பல அணுகுமுறைகளை அலச வாய்ப்பளிக்கும்.
வெளி இணைப்புகள்
பகுப்பு:சமூக அமைப்பு
சுசீல் குமார்
சுசீல் குமார் (सुशील कुमार, பிறந்த தேதி: மே 26, 1983 ) ஓர் இந்திய மற்போர் விளையாட்டு வீரர். இவர் 2010 உலக மற்போர் போட்டிகளில் தங்கப் பதக்கமும் லண்டன் ஒலிம்பிக் விளையாட்டுப் போட்டியில் வெள்ளிப் பதக்கமும் 2008 பெய்ஜிங் ஒலிம்பிக் போட்டிகளில் வெண்கல பதக்கமும் வென்றவர். இவர் தன்னியல்பு-முறை மற்போர் (en: Free style Wrestling) விளையாட்டில் 66 கிகி பிரிவில் இச்சாதனைகளைப் புரிந்துள்ளார். ருசிய வீரர் ஆலன் கோகயேவை வீழ்த்தி உலக வாகையாளராகப் பட்டம் பெற்றார்; கசக்ஸ்தான் நாட்டைச் சேர்ந்த லியோனிட் ஸ்பெய்ரிடொனோவ் (en: Leonid Spiridonov) வீழ்த்தி சுசீல்குமார் பீஜிங் ஒலிம்பிக்கில் வெண்கலப் பதக்கத்தை வென்றுள்ளார். இலண்டன் ஒலிம்பிக்கின் திறப்புவிழாவில் இந்தியக்கொடி ஏந்தி அணியை முன்நடத்திச் சென்றார்.